# Каралли Вера Алексеевна

Ве́ра Алексе́евна Кара́лли (8 август 1889 йыл — 16 ноябрь 1972 йыл) — рус балет артисы, тауышһыҙ кино актёры, балет педагогы.

# Каралли Вера Алексеевна
## Биографияһы

Вера Каралли 1889 йылдың 8 авгусында Мәскәүҙә артистар ғаиләһендә тыуған: атаһы — провинциаль антрепренёр, А. М. Каралли-Торцовтың Ярославль театры режиссёры, әсәһе — драма актёры О. Н. Каралли (ҡыҙ фамилияһы Крушенкова). 1906 йылда Александр Горский етәкселегендәге театраль училищены тамамлай.
1909, 1919 һәм 1920 йылдарҙа сит илдәрҙә Сергей Дягилевтың «Рус балеты» составында гастролдә йөрөй. Ҙур театр солисы була, шул иҫәптән «Фараон ҡыҙы» (рус. «Дочь фараона»), «Батша өсөн тормош» (рус. «Жизнь за царя»), «Аҡҡош күле» («Лебединое озеро»), «Саламбо» һәм башҡа балет постановкаларында ҡатнаша. Йыш ҡына Михаил Мордкин менән пар булып бейей. 1914 йылда кинола дебюты була — Пётр Чардыниндың «Хәтерләйһеңме?» («Ты помнишь ли?») фильмында Елена Пильская ролен башҡара. 1915 йылда 8 фильмда уйнап тәүге рус кинойондоҙҙарының береһе булып китә. Актёр башлыса Пётр Чардынин һәм Евгений Бауэр фильмдарында төшә.
1917 йылғы Октябрь инҡилабынан һуң эмиграцияға китә, Литвала йәшәй, Каунас ҡалаһында бейеү сәнғәтен өйрәтә, Румынияла эшләй, Франция һәм Австрияла фильмдарҙа төшә. Һөҙөмтәлә Венала төпләнә, бында балет оҫталығы буйынса дәрестәр бирә. 1972 йылдың 16 ноябрендә Австрияның Баден ҡалаһында вафат була. Бынан алда туған яғына ҡайтырға рөхсәт һорап яҙа, 1972 йылдың 1 ноябрендә СССР гражданы паспортын ала, әммә ике аҙна үткәс вафат була.
Партиялары:
* «Лебединое озеро» — Одетта-Одиллия
* «Баядерка» — Никия
* «Дон Кихот» — Китри
* «Раймонда» — Раймонда
* «Дочь фараона» — Аспиччия
* «Тщетная предосторожность» — Лиза
* «Жизель» — Жизель
Умирающий лебедь

# Каралли Вера Алексеевна
## Распутиндың үлеме

Каралли Бөйөк кенәз Дмитрий Павловичтың һөйәркәһе була һәм хәбәр итеүҙәренсә 1916 йылдың декабрендә Григорий Распутинды үлтереүҙе йәшереүҙә ҡатнаша. Был төндә ул Феликс Йосопов һарайында булған ике ҡатын-ҡыҙҙың береһе була. Енәйәт ҡылыусылар был ҡатын-ҡыҙҙар тураһында бер кемгә лә һөйләмәгән.

# Каралли Вера Алексеевна
## Фильмографияһы

| Йыл | Рус телендә | Оригинал телендә | Роль |
| 1921 | Женская месть | Die Rache einer Frau | Вера Кароли |
| 1919 | Ночь 11 сентября | La Nuit du 11 septembre | ? |
| 1918 | Мечта и жизнь | — | Наташа Бробова |
| 1917 | Набат | — | ? |
| 1917 | Умирающий лебедь | — | бейеүсе Гизелла |
| 1917 | Король Парижа | — | ? |
| 1916 | Возмездие | — | Маша Бельская; икенсе роле — леди Гермион |
| 1916 | Гриф старого борца | — | Криста, йөҙөмсе ҡыҙы |
| 1915 | Драконовский контракт | — | Директорҙың ҡыҙы |
| 1915 | Счастье вечной ночи | — | Лиля Плескова |
| 1915 | Любовь статского советника | — | бейеүсе Лола |
| 1915 | Обожжённые крылья | — | ? |
| 1915 | Тени греха | — | ? |
| 1915 | Наташа Ростова | — | Наташа Ростова |
| 1915 | Война и мир | — | ? |
| 1915 | После смерти | — | Зоя Кадмина |
| 1914 | Хризантемы | — | Вера Алексеевна Неволина |
| 1914 | Сорванец | — | Любочка |
| 1914 | Ты помнишь ли? | — | Елена Пильская |

# Каралли Вера Алексеевна
## Художестволы биографияһы

2009 йылда Геннадий Каган тарафынан яҙылған Вера Караллиҙың художестволы биографияһы нәшер ителә. Достоверно известные факты жизни актрисы в этом издании сочетаются с отступлениями от исторической действительности, автор достаточно вольно обходится с хронологией и последовательностью событий.